钦定古今图书集成/理学汇编/学行典/第239卷 > 陈应麟
## 钦定古今图书集成/理学汇编/学行典/第239卷 > 陈应麟

按《宁波府志》：“陈应麟，字天祺，淹贯经史，至历数之学，
无不究其指归。一日，乘马出，有失马者，亟前认马，应
麟问曰：‘子亡马几何时’？对曰：‘逾月矣’。应麟有马数年，
遂与之挽辔而去。明日，马从别得，乃诣应麟，叩头谢
庭下。至元间，朝廷以安车召贤良，应麟对使者曰：‘吾
祖宗世为宋臣，子孙不忍食元禄’。固辞不起，赐号纯
德先生。”赵文敏常为《逸民诗》以美之。